MOKUNA XI 
Iloko o keia kaukau hope loa a Kahalaomapuana, ua hoopihaia 
ko -Aiwohikupua naau i ke aloha nui; a kahea ae la oia e hooemi 
hope na waa, aka, ua hala hope loa o Kahalaomapuana i hope, no 
ka ikaika loa o ka holo o na waa; ai ka wai huli hope ai na waa e 
kii hou i kona kaikuahine, aole nae i loaa. 
(Maanei e waiho iki i ke kamailio ana no Aiwohikupua, e pono ke 
kamailio hou no kona mau kaikuahine; alaila, e kamailio hou no 
Aiwohikupua. ) ; 
Ia manawa a Aiwohikupua ma i haalele aku ai i na kaikuahine 
ma Honolii, a lawe pu aku ia Kahalaomapuana; nui loa iho la ke 
aloha, a me ka uwe ana no ko lakou kaikaina, ua oi aku ko lakou 
aloha ia Kahalaomapuana, mamua o ko lakou aloha i ko lakou mau 
makua, a me ka aina. 
Ja lakou no e uwe ana, hoea mai ana o Kahalaomapuana ma ka 
pali mai, alaila, ua kuuia ka naau kaumaha o kona mau kaikuaana. 
A hui ae la lakou me ko Jakou kaikaina, a hai aku la oia i kana 
hana, a me ke kumu o kona hoi ana mai e like me ka mea i olelo 
muaia ae nel ma keia Mokuna. 
A pau ka lakou kamailio ana no keia mau mea, kuka iho ka lakou 
i ka pono o ko lakou noho ana, a hooholo ae la lakou e hoi hou 
Jakou i Paliuli. 
Mahope iho o ko lakou kuka ana no lakou iho, haalele lakou ia 
Honolii, hoi aku la a uka o Paliuli, ma kahi e kokoke aku ana i ka 
hale o Laieikawai, noho iho la lakou maloko 0 na puha laau. 
A no ko lakou makemake nui e ike ia Laieikawai, hoohalua mau 
lakou i kela la keia Ja, a nui na la o lakou i hoohalua ai, aole Jakou i 
ike iki no ka lakou mea e hoohalua nei, no ka mea, ua paa mau ka 
puka o ka hale ina la a pau. 
A no ia mea, kukakuka ae la lakou i mea e ike aku ai lakou ia 
Laieikawai, a nui na la o ko lakou imi ana i mea e ike aku ai no ke 
Alii wahine o Paliuli, aole loaa. 
Toko o kela mau la kuka o lakou, aole i pane iki ko lakou kaikaina, 
a no ia mea, olelo aku kekahi o kona mau kaikuaana, “ E Kahalaoma- 
puana, o makou wale no ia e noonoo nei i mea no kakou e ike aku ai 
ia Laieikawai, aole nae he loaa; malia paha, aia ia oe kekahi mea e 
hiki ai, e olelo ae oe.” 
431 
